Diari Oficial de la Generalitat Valenciana


Sumari del DOGV 1722, del 12-02-1992 (1992/823947)

RESOLUCIÓ de 21 de gener de 199S, del Director General de Treball, per la qual es disposa el registre i la publicació del Conveni Col.lectiu de Recol.leció de Cítrics.
-----------------------------------------------------------------------------------------------------------------------------------------------------------------------

### Dades del document

Número de DOGV
:   1722

Data del DOGV
:   12-02-1992

Secció del DOGV
:   ALTRES DISPOSICIONS

Número del document
:   1992/823947


Data del document
:   21-01-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 21 de gener de 1992, del Director General de Treball, per la qual es disposa el registre i la publicació del Conveni Col·lectiu de Recol·lecció de Cítrics.  
Vist el text articulat del Conveni Col·lectiu de Treball del sector de Recol·lecció de Cítrics de la Comunitat Valenciana, subscrit el dia 27 de desembre de 1991, d'una part per la Federació d'Exportadors de Cítrics de la província de València i l'Associació Professional dels treballadors de Castelló i d'altra en representació dels treballadors per les organitzacions sindicals UGT- FTT i CC OO- Camp, que fou tramés a la Direcció General de Treball en data 10 de gener de 1992, i d'acord amb el que disposen l?article 90, apartats 2 i 3 de la Llei 8/1980, de 10 de març, l?Estatut dels Treballadors, i el RD 1040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències que té transferides segons RD 4105/82, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de treball d'aquesta Direcció General, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 21 de gener de 1992. - El Director General de Treball: Eduard Montesinos i Chilet.  
CONVENI DE RECOL·LECCIÓ DE CITRICS  
Article primer. Ambit territorial  
Les bases d'aquest pacte seran d'aplicació a tot el territori de la Comunitat Valenciana.  
Article segon. Ambit funcional   
Obligarà al conjunt d?empreses, de qualsevol naturalesa, dedicades a recol·lecció de cítrics.  
Article tercer. Ambit personal  
Serà d'aplicació a tots el productors dedicats a aquesta activitat laboral específica, incloent-hi les operacions de collida i les de recollida de cítrics.  
Article quart. Ambit temporal  
La vigència d'aquest conveni serà de dues campanyes, la primera de l'01.10.91 fins el 31.08.92, la segona de l'01.09.92 fins el 31.08.93, l'entrada en vigor tindrà lloc a tots els efectes l'01.10.91, qualsevol que siga la data d'aparició en el Diari Oficial de la Generalitat Valenciana, i finalitzarà la seua vigència el 31.08.93, si no és prorrogat per acord exprés d'ambdues parts, o per tàcita reconducció.  
Article cinquè. Denúncia  
S'estableix un termini de tres mesos abans del venciment perquè alguna de les parts signant realitze la corresponent denúncia.  
Article sisè. Retribucions salarials  
1. A fi d?unificar salaris per a aquest conveni, s'estableixen les retribucions per hora i treball, inclosa la càrrega, per a les diverses categories:  
 València Castelló  
 Hora Jornada 5 h. Hora Jornada 5,5 h.  
   
Capatàs 784 3.690 927 4.273  
Collidor major  
 18 anys 717 3.673 596 3.947  
Collidor menor  
 18 anys 606 3.127 097 3.539  
2. En tots els salaris indicats, s'entenen incloses les parts proporcionals corresponents a les gratificacions extraordinàries, diumenges i dies festius.  
Article setè. Revisió  
Les retribucions salarials pactades s'incrementaran el segon any de vigència del conveni amb el percentatge que establesca l?IPC al consum de l'any 1991 més dos punts.  
Article vuitè. Suspensió del treball per pluja o altres accidents climatològics  
Als collidors se'ls abonarà el 50% del salari si, havent-se presentat al tall o lloc de treball, hagués de ser suspès abans del començament o transcorregudes dues hores de treball. Si es treballés més de dues hores i s'hagués d'interrompre el treball per causes climatològiques, es percebrà el salari complet.  
Article nové. Jornada de treball  
1. El treball començarà en el tall a les 10 hores, llevat de pacte contrari o causes alienes a la voluntat de les parts, i acabarà a les 5 de la vesprada.  
Les hores de treball que puguen realitzar-se per damunt de les 5, que és l'hora pactada, serà de lliure acceptació per empreses i treballadors, i en aquest supòsit la sisena hora, per acord mutu, es retribuirà a prorrata del jornal amb la quantitat de 717 PTA per al collidor major de 18 anys, i en la proporció corresponent per a la resta de categories.  
Al territori de Castelló, la jornada laboral normal o ordinària començarà en el tall a les 10 del matí, serà de 6 hores i haurà d'acabar a les 5 de la vesprada, respectant-se un descans mínim d'una hora per a dinar. Tot això sense perjudici dels usos i costums locals, de dos descansos per a fumar. El capatàs assenyalarà l'hora exacta del treball efectiu i final de jornada de treball, i serà responsable davant l?empresa de l?incompliment de l?horari i el rendiment de treball del personal afectat.  
A fi que els treballadors puguen gaudir com a temps de descans el dissabte per la vesprada, de comú acord amb les empreses respectives es podrà convenir la realització de jornada intensiva, respectant la jornada establerta per a un dia normal.  
2. Hores extraordinàries. Tindran aquesta consideració a les hores que es treballen a partir de la sisena en una mateixa jornada laboral, i la seua retribució serà la legalment establerta, o sia, amb l?increment del 75% sobre el salari corresponent.  
Article deu - Rendiments per a la província de Castelló  
Per als salaris pactats s'estableixen en condicions normals els rendiments mínims següents:  
a) Satsuma: 360 kg/mínim  
b) Oroval i clemenules: 340 kg/mínim  
c) Clementina fina i Wilking: 240 kg/mínim  
d) Navel i navelina: 45 arroves mínim  
e) Altres varietats de taronja: 38 arroves mínim  
En qualsevol cas s'entén que la fruita serà correctament alicatada, llevat de pacte contrari.  
Article 11è. Estall  
Es propòsit de les parts acabar amb la pràctica de l?estall en l'activitat de recol·lecció d'agres; amb aqueixa finalitat, queda convingut que l?estall no s'admetrà quan hi haja atur en la localitat afectada per aquesta circumstància.  
No obstant això, quan es treballe a estall per lliure acord entre les parts, individualment considerats, serà competència de la comissió paritària del conveni, a què fa referència l'article 15 com a una de les missions específiques, determinar la concurrència d'atur en la localitat esmentada a fi d'imposar la prohibició que en aquest article s'estableix.  
En el supòsit de manifest atur professional es constituirà un comitè sindical en cada localitat que realitzarà gestions encaminades a la col·locació del referit personal aturat. Amb aquest fi, els magatzemistes es comprometen a col·laborar en la solució dels problemes que es presenten en aquest sentit, i contractaran treballadors agrícoles. S'entendrà per treballador agrícola aturat aquell que acredite la seua condició agrícola.  
Article dotze. Desplaçaments  
D'acord amb allò establert en l?ordenança laboral del camp en relació amb els conceptes de plus de transport i plus de distància, les parts convenen expressament que en el supòpsit que el punt de partida excedesca de 5 km de distancia al lloc de treball, l?empresa facilitarà mitjà de locomoció o, si hi manca, estarà obligada a abonar la quantitat resultant de multiplicar els quilòmetres recorreguts des del casc urbà del punt de partida, descomptant-hi els dos primers, a raó de 28 PTA/km per vehicle ocupat per quatre persones; tot això sense perjudici del que estableixen els usos i els costums vigents en cada localitat.  
Article tretze. Liquidació de salaris  
La liquidació i el pagament del salari tindrà lloc com estableix la normativa aplicable, puntualment i documentalment, en la data i el lloc convinguts o d'acord amb els usos i els costums.  
Article catorze. Relació laboral  
Les empreses, i els treballadors agrícoles que realitzen per a aquelles diverses tasques relacionades amb la collida de cítrics, formalitzaran el contracte corresponent, quan escaiga, d'acord amb el caràcter i el contingut deia relació laboral que els unesca. Tot això de conformitat amb el que estableix el Reial Decret 2104/84, de 21 de novembre, pel qual Es regulen diversos contractes de treball de durada determinada i el contracte de treballadors fixos discontinus, i també amb les altres disposicions legals vigents.  
Article quinze. Comissió paritària de vigilància  
1. Per al bon compliment i observació del que s'ha estipulat en aquest conveni, es creen comissions paritàries de vigilància en els àmbits provincial, comarcal, local i de comunitat que tindran en tots els nivells les funcions següents:  
a) Interpretació autèntica del conveni.  
b) Estudi de l'evolució de les relacions laborals acordades entre les parts.  
c) Conciliació facultativa en els problemes col·lectius d?índole laboral que puguen sorgir.  
d) Arbitratge de les qüestions que expressament els siguen sotmeses.  
e) Determinació de l'existència d'atur en les localitats a efecte de l'article 11.  
f) Qualsevol altra qüestió que per lliure acord determinen les referides comissions en el reglament, que necessàriament hauran d?aprovar dins els 15 dies següents a la seua constitució formal.  
Aquestes funcions s'entenen atribuïdes sense perjudici del lliure exercici que competeix a les jurisdiccions administratives i contencioses.  
2) En l'àmbit de la comunitat estarà formada per 8 vocals titulars i 8 suplents, designats per cadascuna de les parts (4 pels empresaris i altres 4 per les centrals). Els membres designats determinaran, al seu torn, mitjançant elecció, el president i el secretari. El domicili de la comissió serà, indistintament, el de totes les secretaries de la comissió: per part empresarial la Federació d'Exportadors de Cítrics de la Província de València, plaça l'Ajuntament, 29, 2n. i l'Associació Professional d'Exportadors de Fruits de la Província, de Castelló, C/ Alloza, 6, 2n.; i per part de les centrals: UGT- FTT, C/ Arquitecte Mora, 7è, 1ª, València, i la Federació del Camp de CC.OO del PV, plaça Nàpols i Sicília, 5, 2n. La comissió es reunirà a petició d'almenys dos vocals dins els 10 dies següents a la seua convocatòria, la data de reunió es concertarà per les parts de comú acord dins el termini esmentat. En l'àmbit comarcal, es constituiran comissions compostes de 4 titulars i 4 suplents de cada representació en les localitats de València, Castelló, Sagunt, Alzira i Gandia, i en les localitats on hi haja empreses les comissions locals es constituiran amb 3 representants, com a màxim, de cada part. En aquelles localitats on no tinga la seua seu social o centre de treball alguna empresa d'aquesta activitat, els treballadors constituiran la seua comissió, elevant els problemes per a llur resolució facultativament a qualsevol de les comissions comarcals creades, o bé directament à: la provincial.  
Article setze. Salut laboral  
Atés que durant la vigència d'aquest conveni hi haurà l'Any de la Seguretat i la Higiene en el Treball a la Comunitat Europea, es posarà especial interés en la constitució i en el funcionament dels comitès de seguretat i higiene i dels vigilants de seguretat, i es crea una comissió de salut laboral d'àmbit de Comunitat Valenciana composta de forma paritària per dos membres dels sindicats i de la representació empresarial, o siga, un representant per UGT., un per CC OO, i dos per la part empresarial. Aquesta comissió es dotarà del corresponent reglament de funcionament.  
Article disset. Antiguitat  
A partir de l'1 d'octubre de 1991 s'estableix que s'adquirirà un i any d'antiguitat per cada campanya en què es treballe, tinga la durada que tinga la campanya realitzada per cadascun dels treballadors.  
Cada quinquenni d'antiguitat adquirit donarà dret a un plus d'antiguitat del 8,33%.  
Article divuit. Pas d'eventuals a fixos discontinus  
Els treballadors i les treballadores eventuals passaran a la condició de fixos discontinus quan hauran realitzat dues campanyes de 30 dies de treball com a mínim. Quan no s'hagen realitzat els 30 dies per campanya tindran preferència per ser contractats sense pèrdua del caràcter eventual.  
Article dinou. Garantia sobre ordenació del treball  
a) No contractar eventuals mentre hi haurà fixos discontinus sense cridar.  
b) No fer hores extres els fixos discontinus cridats mentre queden sense cridar altres d'igual condició.  
c) Cridar per ordre d'antiguitat, i donar d'alta a mesura que se'n necessiten fins que es puga esgotar la jornada, i quan açò no siga possible, prescindir dels de menys antiguitat amb baixa en la Seguretat Social per disminució del producte. Es a dir, els treballadors causaran altes i baixes en l'empresa en funció de la prestació laboral real i per les necessitats de la producció.  
d) En relació amb els treballs de posada en marxa i de finalització de campanya, se seguirà l'art. 14.2 del RD 2001/1983, de 28 de juliol, sobre regulació de la jornada de treball.  
Article vint. Mobilitat geogràfica   
Els treballadors seguiran prestant els seus serveis en els mateixos termes municipals, comarques i zones de conreu on collien cítrics per a l'empresa. Qualsevol desplaçament per collir en altres demarcacions distintes exigirà l'acord entre l'empresa i el collidor.  
Article vint-i-un. Equiparació salarial  
S?equipara el salari d'homes i de dones en totes les categories professionals.  
Article vint-i-dos. Disposició supletòria  
En tot allò no previst en aquest conveni, vigirà el que estableixen l'Ordenança General del Camp i altres disposicions vigents. D'absoluta conformitat amb tot això exposat, per unanimitat, el text precedent és firmat pels següents comissionats:  
Per part empresarial  
- Fernando Boix Garcia   
- Vicente Mont Garcia  
- Vicente Lluch Samper  
- Enrique Tamarit Tamarit   
- José Mª Castell Navarro   
- Rafael Capella Vilanova   
Per part dels treballadors  
- José Vte. Esteve  
- Constantino García   
- José M. Delgado  
- Juan Llop  
- Eduardo Borja   
- Jorge Ibáñez  
- Juan Luis Bodi   
- Luis Molina  
- Vicente Navalón   
- José L. Martínez   
- Rubén Hernández   
- Xavier Badenes   
- Lourdes Gómez   
- Isabel Medina